Diari Oficial de la Generalitat Valenciana


Sumari del DOGV 4626, del 10-11-2003 (2003/11610)

ACORD d'1 de juliol de 2003 de la Comissió Territorial d'Urbanisme d'Alacant, relatiu a la modificació puntual núm. 3 de les normes subsidiàries de Banyeres de Mariola.
------------------------------------------------------------------------------------------------------------------------------------------------------------------------

### Dades del document

Número de DOGV
:   4626

Data del DOGV
:   10-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11494


Data del document
:   01-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Banyeres de Mariola
    * pla d'urbanisme

ACORD d'1 de juliol de 2003 de la Comissió Territorial d'Urbanisme d'Alacant, relatiu a la modificació puntual núm. 3 de les normes subsidiàries de Banyeres de Mariola. [2003/X11704]
  
Vist l'expedient de referència i sobre la base dels antecedents i les consideracions següents
  
Antecedents de fet
  
Primer. El Projecte de modificació núm. 3 de les Normes subsidiàries de Banyeres de Mariola es va sotmetre a informació pública durant un mes mitjançant acord de l'Ajuntament en ple del 30 de juliol del 2001, i l'anunci s'ha publicat en el Diari Oficial de la Generalitat Valenciana de 16 d'agost del 2001 i en el diari Información el 4 d'agost del mateix any. Transcorregut el pertinent període d'exposició pública, en el qual no s'hi van presentar al·legacions, va ser aprovat provisionalment pel mateix òrgan en data 27 de maig del 2002.
  
Segon. La documentació està integrada per la memòria justificativa, l'articulat vigent i modificat, els plànols d'informació i els plànols d'ordenació modificats.
  
Tercer. L'objecte del projecte de modificació es refereix a quatre determinacions distintes del planejament vigent en el municipi, constituït per les normes subsidiàries aprovades definitivament per la CTU d'Alacant en sessió de 28 de juliol de 1997. En concret les quatre modificacions proposades es refereixen a:
  
A) Reserva de sòl dotacional públic:
  
Delimitant i fixant, en l'àmbit del sector núm. 4 de sòl urbanitzable residencial, la superfície que correspondria a l'ús dotacional públic d'equipament comunitari per aplicació dels estàndards reglamentaris ?que per al cas concret del sector, amb un IEB de 0,40 m²/m² suposa una superfície de 4.151,88 m² resultant d'aplicar el 4% sobre el total de superfície del sector de 103.797 m²- que es pretén destinar a l'ús assistencial per a la residència de la tercera edat i centre de dia. Aquesta superfície és part d'una parcel·la propietat municipal. Tot això e l'efecte de poder avançar, per raó del que disposa l'art. 81 del RPCV en relació amb el 33.7 del mateix text legal, l'execució d'obres compatibles amb l'ordenació urbanística.
  
B) Canvi de qualificació d'un solar de propietat municipal, siti a carrer de la Porta, núm. 36, actualment qualificat com residencial entre mitgeres, clau 2.3, canviant la qualificació per a destinar-ho a l'ús d'equipament assistencial, amb les mateixes condicions d'edificabilitat, per a destinar-ho a la construcció d'un centre de salut municipal.
  
C) Modificació de l'article 159.3.3 de les normes urbanístiques, referit a la separació a límits en zona industrial, afegint el paràgraf següent:
  
?... Igualment la separació mínima a les alineacions oficials podrà suprimir-se o reduir-se sempre que es tracte d'edificis existents a l'entrada en vigor de les presents Normes subsidiàries del planejament, i conste en el projecte de construcció o reforma que se present la previsió d'ús en l'interior de l'immoble de suficients places d'aparcament o l'espai necessari de càrrega i descàrrega de mercaderies-
  
Tot això ?a fi que si passara algun contratemps en les indústries que obligara a la reconstrucció, aquesta puga efectuar-se d'aquesta manera?.
  
D) Modificació de l'article 150.4 de les normes urbanístiques, referit als usos tolerats aplicables a la denominada zona de la Pedrera, d'ús global residencial.
  
Es proposa tolerar també en aquesta zona el comerç al detall en les agrupacions 64, 65 i 67 del codi de tarifes i instruccions de l'IAE.
  
Tot això per a dotar d'establiments comercials d'ús diari una zona de sòl urbà allunyada del nucli de la població.
  
Quart. Consta en l'expedient informe de la Direcció General de Comerç i Consum, de 4 d'octubre del 2001, del qual s'extrau el següent:
  
?..., malgrat que els grans establiments de comerç mixt estan exclosos, en quedar fora l'agrupació 66, tampoc hauria d'habilitar-se la instal·lació de grans equipaments especialitzats que aconseguiren un àmbit supramunicipal?.
  
Consideracions tecnicojurídiques
  
Primera. El procediment seguit per l'Ajuntament resulta d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (en endavant LRAU). No obstant això, hi apareixen errors en el certificat de l'acord plenari on es diu que es va aprovar provisionalment mentre que es publica l'acord d'exposició pública de la modificació.
  
Segona. La documentació està completa, a l'efecte del compliment de l'art. 27 de la LRAU.
  
Tercera. Les determinacions contingudes en l'expedient no es consideren totalment correctes, pel que fa a les modificacions anteriorment descrites amb els epígrafs C) i D) des del punt de vista de les exigències de política urbanística i territorial de la Generalitat, tal com es recull en l'article 40 de la LRAU, i hi ha obstacles per a l'aprovació definitiva basats en les observacions següents:
  
· No sembla justificat que els possibles contratemps en indústries existents hagen de condicionar la morfologia de la zona d'ordenació urbanística en què es troben, que en qualsevol cas ha de regir-se per la seua normativa concreta, amb independència que es tracte d'obres noves o d'obres de reconstrucció (obra nova en definitiva) d'altres que pugen haver sofrit qualsevol tipus de contratemps.
  
· Les condicions limitadores a què es refereix l'informe de la Direcció General de Comerç i consum abans citat han d'incorporar-se a la normativa que es pretén modificar.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les modificacions d'aquests- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda:
  
1r) Aprovar definitivament la modificació puntual núm. 3 de les normes subsidiàries de Banyeres de Mariola en els apartats A i B.
  
2n) Publicar l'aprovació definitiva de la modificació puntual núm. 3 de les Normes subsidiàries de Banyeres de Mariola en els apartats A i B, en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
3r) Suspendre d'aprovació definitiva de l'apartat D fins que s'esmenen les observacions assenyalades en la consideració tecnicojurídica tercera.
  
4t) Denegar la modificació puntual núm. 3 de les Normes subsidiàries de Banyeres de Mariola en l'apartat C en base a les anteriors observacions.
  
Contra la present resolució, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.
  
Alacant, 1 de juliol de 2003.- La secretària de la Comissió Territorial d'Urbanisme: Rosario Berjón Ayuso.